प्रेमिका के लिए शादीशुदा ने कर लिया धर्म परिवर्तन
भास्कर न्यूज | अम्बाला सिटी
प्रेमिकाकोपाने के लिए एक शादीशुदा ने अपना धर्म परिवर्तन कर लिया। यही नहीं, दोनों ने मुस्लिम धर्म के तहत निकाह भी कर लिया। किसी तरह की जानमाल का नुकसान हो, इसलिए दोनों ने हाईकोर्ट से सुरक्षा हासिल कर ली। अब दोनों को अम्बाला सेफ हाउस में रखा गया है।
दरअसल, कुछ समय पहले कैंट में रहने वाले एक शादीशुदा युवक को क्षेत्र की ही एक अविवाहित लड़की से प्रेम हो गया। देखते ही देखते दोनों के बीच इतनी गहरी दोस्ती हो गई कि उन्होंने एक-दूसरे से शादी करने का फैसला ले लिया। चूंकि लड़का विवाहित था और लड़की अविवाहित, इसलिए समाज और परिवार को दोनों का यह रिश्ता भी किसी कीमत पर मंजूर नहीं था। बावजूद इसके, दोनों के बीच नजदीकियां बढ़ती गई। इसके अलावा लड़का भी यह बात अच्छी तरह से जानता था कि बिना तलाक वह अपनी प्रेमिका से शादी नहीं कर सकता तो इसलिए दोनों ने अपना धर्म परिवर्तन करने की ठानी। जबकि लड़के की पहली शादी को पांच साल बीत चुके थे। बाकायदा यह भी पता लगाया गया कि इस तरह किस धर्म में उन्हें शादी करने की इजाजत मिल सकती है।
फिरअपनाया मुस्लिम धर्म और मांगी सुरक्षा: पताचलते ही दोनों ने हिंदू धर्म को त्याग करके मुस्लिम धर्म अपना लिया। लड़के ने अपना नाम कुबेर खान रख लिया और लड़की ने कौशर। इसके बाद दोनों ने एक मस्जिद में मुस्लिम धर्म के तहत एक-दूसरे से 20 दिसंबर को निकाह किया। क्योंकि यह शादी लड़की के परिजनों को किसी कीमत पर मंजूर नहीं थी इसलिए निकाह करने के बाद उन्होंने सबसे पहले हाईकोर्ट से सुरक्षा हासिल की। इस पर हाईकोर्ट ने मोहर लगाते हुए दोनों को सुरक्षा प्रदान की।
120 जोड़े कर चुके हैं इस साल प्रेम-विवाह
पुलिस आंकड़ों के मुताबिक वर्ष 2015 में अब तक करीब 120 जोड़े प्रेम-विवाह कर चुके हैं जबकि इससे पहले की वर्षों में यह आंकड़ा बेहद कम था। जिन्हें अम्बाला पुलिस द्वारा सुरक्षा मुहैया कराई जा चुकी है। यह सभी जोड़े दस दिन के लिए अम्बाला सेफ हाउस में पुलिस सुरक्षा के बीच रह चुके हैं। पता चला है कि इस तरह का यह पहला मामला पुलिस के सामने आया है जब किसी ने धर्म परिवर्तन करके शादी की हो।
शादी के लिए धर्म बदलना अच्छा नहीं : काकरान
एडवोकेटमान सिंह काकरान का कहना है कि हाईकोर्ट भी कई मामलों में इस तरह के आदेश दे चुका है कि महज शादी के लिए मुस्लिम धर्म अपनाना ठीक नहीं। हां, अगर वह बिना किसी स्वार्थ के धर्म परिवर्तन करता है तो उसके लिए कोई मनाही नहीं। इसके अलावा ऐसे मामलों में ठोस कानून पास होना चाहिए कि कोई इस तरह प|ी उसके प्रति जिम्मेदारियों से बचने के लिए अपना धर्म परिवर्तन कर लें और बाद में उसकी पहली प|ी धक्के खाती रहे। इस पर भी एक सहमति होनी चाहिए कि क्या ऐसा करना उचित है या नहीं?
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva